cyanic-selkie/wikianc huggingface dataset:
Väliaineen vastus
Väliaineen vastus on kappaleen liikettä kaasussa tai nesteessä vastustava voima. Väliaineen vastus aiheutuu siitä, että kappaleen täytyy työntää väliainetta pois tieltään ja samalla saattaa väliaine liikkeelle. Lisäksi väliaineen hankaus vastustaa kappaleen liikettä. Vuorovaikutus vaikuttaa väliaineen liikkeeseen ja jarruttaa kappaletta. Väliaineen vastuksen suuruus riippuu kappaleen nopeudesta, koosta ja muodosta sekä väliaineen tiheydestä ja sitkoisuudesta. Kappaleen muodon takia kappaleen taakse voi syntyä kappaleen liikettä vastustavia pyörteitä.
Sysmäläinen (elokuva)
Juoni
Seuraa onnellisia juhlapäiviä, kunnes totuus paljastuu Arvidille hänen nähdessään Britan saunassa, jonne tämä on vastoin pojan rooliaan halunnut mennä yksin. Arvid on jatkavinaan leikkiä, mutta intohimoinen suudelma saa Britan ymmärtämään, että mies tietää asian oikean laidan. Brita tunnustaa olevansa Arvidin oikea vaimo ja uusi suudelma sinetöi heidän onnensa.
Seinäjoen JymyJussit
Seinäjoen pesäpallostadion
JymyJussien superpesisjoukkue pelaa pääsääntöisesti kotiottelunsa Seinäjoen keskustassa sijaitsevalla Seinäjoen pesäpallostadion sekä osan otteluista Hyllykallion Skaala Areenalla. Areenan katsojakapasiteetti on 4 500 katsojapaikkaa, joista 2 200 on katetussa katsomossa. Areenalle vaihdettiin hiekkatekonurmi vuonna 2008. Miesten Itä-Länsi-ottelu on pelattu kentällä vuosina 1992, 2002, 2014 ja 2019. Superpesisjoukkueen lisäksi myös A-poikien superpesisjoukkue pelaa areenalla osan otteluistaan.
Sysmäläinen (elokuva)
Arviot
Aikalaiskritiikissä elokuva ei herättänyt suurta innostusta, mutta sen ei katsottu myöskään pettäneen odotuksia. Puvustus, kuvaus ja lavastus on arvioitu laadukkaiksi, ja kokonaisuudessaan elokuva ja sen ohjaaja saavat kiitosta. Ainoat heikkoudet löydettiin käsikirjoituksesta, joka noudattaa liian tarkasti alkutekstiä ja siten hidastaa tempoa.
Sysmäläistä on myöhemmin pidetty Vaalan välityönä: ”Joitakin luistavia näytteitä Vaalan kertojan taidoista elokuvassa kyllä on, mutta kokonaisuus jää kuitenkin kovin puisevaksi ja jähmeästi näytellyksi kansankomediaksi”. 2000-luvun kritiikissä sen todetaan reuhtovan jännitteettömästi, vaikka osa otoksista sujuukin. Eräs kriitikko ei pitänyt sukupuoli-identiteettiä monine roolinvaihteluineen käsittelevää elokuvaa vakavasti otettavana, mutta totesi sen olevan omalla tavallaan hupaisa.
Seinäjoen JymyJussit
Skaala-areena
Seuran ykköspesisjoukkue pelasi kotiottelunsa Seinäjoen Hyllykalliolla, entisen Nurmon kunnan alueella sijaitsevalla Skaala-areenalla. A-pojat pitävät kenttää kotikenttänään. Skaala-areenan katsojakapasiteetti on 2 000 katsojapaikkaa.
D-radio
D-radio on toisen maailmansodan aikainen nimitys Suomen kenttätykistön käyttämille kenttäradioille. D-radioita alettiin valmistaa 1927. Niitä valmistettiin 1927 noin 50 kappaletta. Radion tunnus oli P-12-15. P-12-15:n tunnuksena oli myös VRGK. Niitä valmistettiin myös myöhemmin ja valmistajana oli ainakin ASA-radio.
Seinäjoen JymyJussit
Seuran ilme
Seuran yleisilmeestä vastasi Mainostoimisto BSTR:n Tero Luoma. Yleisilmeen takana on Seinäjoen Maila-Jussien ja Nurmon Jymyn menestyksekäs historia pesäpallon saralla. Mainostoimiston tehtävänä oli tuoda molempien seurojen edustusjoukkueet yhteisien värien alle uskottavasti ja laadukkaasti perinteitä kunnioittaen. Mainostoimiston mukaan seuran yleisilmeellä halutaan viestiä seurojen pitkiä perinteitä ja vankkaa kokemusta.
D-radio
Perusmalli jatkosodan aikana
ASA-radio valmisti 700 P-12-15 - ja P-12-15A -mallin radiota toukokuuhun 1942 mennessä.
Seinäjoen JymyJussit
Peliasu
Seinäjoen JymyJussit pelaa superpesisottelunsa peliasuissa päävärinään murrettu musta ja hopeanharmaa. Hopeanharmaa on ollut osana molempien JymyJussien taustalla olevien seurojen, SMJ:n ja Jymyn, peliasuja jo historiassa.
D-radio
Historia
Radiota käytettiin tykistön tulenjohdon viestivälineenä. Wilho Petter Nenonen kesällä 1923 yritti hankki kokemuksia radion käytöstä tykistössä Perkjärven tykistöleiriltä. Syy kokeiluihin oli Ranskasta saatu idea. Kun V. P. Nenosesta tuli Kyösti Kallion ensimmäisen hallituksen kolmas puolustusministeri 16.8.1923–18.1.1924 ensimmäisen Bruno Jalanderin 14.11.1922–22.6.1923 ja toisen Kyösti Kallion 22.6.–16.8.1923 jälkeen, hän määräsi valmistettavaksi kaksi radioasemaa, jotka valmistuivat 1924.
Seinäjoen JymyJussit
Logo
Mainostoimiston suunnittelema logo julkaistiin 4. joulukuuta 2012. Logossa on kirjoitettu kaunokirjaimisella fontilla seuran koko nimi ja nimen alle on tyylitelty baseball-tyylinen alakoriste, johon on kirjailtu seuran kotikaupunki.
D-radio
Historia
26.5.1924 tykistön tarkastaja antoi käskyn, jonka mukaan tykistörykmentit velvoitettiin määräämään yhden upseerin ja yhden aliupseerin radiopalvelukseen. Kirjelmässä n:o 403/27.6.24 selostettiin, miksi tykistön pitäisi saada kevyitä kannettavia radioita ja esitettiin, että jokaiselle sodanajan patteristolle osoitettaisiin kaksi kevyttä radioasemaa rykmenttien ja sitä ylempien esikuntien radioasemien lisäksi.
Seinäjoen JymyJussit
Miesten Superpesisjoukkue 2021
thumb|right|JymyJussit hurraamassa voitettua ottelua. Kaudella 2019 JymyJussit pelaa miesten Superpesiksessä. Joukkueen pelinjohtajana toimii Jussi Parvi apunaan 2. pelinjohtajana Jan Hautala. Joukkueen huoltajana on toiminut seuran perustamisesta vuonna 2013 lähtien Samu Peltomäki.
D-radio
Historia
5.1 1925 Nenonen lähetti teknisten joukkojen komentajalle käskyn, jonka mukaan radiopataljoonan piti rakentaa kokeilu- ja koulutustarkoituksiin 10 kappaletta radioasemia. Radiopataljoonan radioasemien massa oli 13 kilogrammaa. 26.6.1925 lähetti Nenonen sotaväen päällikölle, Lauri Malmbergille, radioamatööreiltä peräisin olevatn yksieletrodiputkisen sähkötyslenttätinradioaseman kytkentäkaavioin. Koska asia eteni hitaasti, rakennutti Nenonen kaksi radioasemaa yksityisin varoin Perkjärven ampumaleirillä kokeiltavaksi molekylääriasemien kanssa. Tykistön yhden miehen liikuteltavia radioasemia alettiin kutsua L.T.J. -radioiksi, liikkuvan tulenjohdon radioiksi.
Seinäjoen JymyJussit
Farmiyhteistyö: Kasvatusta Ykköspesiksestä kohti pääsarjaa
right|250px|thumb|Ykköspesiksen mainoslause. JymyJussien ykköspesisjoukkueen päätavoite oli tarjota omille lahjakkaille junioreille tarpeeksi haastava väliporras ennen superpesistä. Samalla ykköspesisjoukkue toimi superpesisjoukkueen farmijoukkueena, jolloin sopimuspelaajat jotka eivät olleet superpesiksen kokoonpanossa pystyivät pelata ykköspesistä. Joukkueen runko muodostui superpesisjoukkueen harjoitusringistä olevista pelaajista, muutamasta kokeneemmasta pelurista sekä omista lahjakkaista junioreista. Toiminta ykköspesisjoukkueessa oli pelityyliä ja toimintaperiaatteita myöten samanlaista kuin superpesisjoukkueessakin.
D-radio
Historia
Vuodesta 1927 suomalainen kenttätykistö saattoi käyttää kaikissa rauhanajan harjoituksissa kenttäpuhelinten puhelinkaapelien lisäksi myös radioaaltoja.
Seinäjoen JymyJussit
Organisaatio
JymyJussien toiminnasta vastaa JymyJussit Oy. Osakeyhtiö vastaa miesten superpesiksen, Ykköspesiksen sekä A-poikien superpesiksen joukkueiden toiminnasta. Osakeyhtiön toimialaan kuuluu pesäpalloliiketoiminnan harjoittaminen ja kaikki siihen liittyvä toiminta. Omistajina ovat Seinäjoen Maila-Jussit, joka vastaa juorioripesäpallosta sekä Naisten superpesiksestä ja Nurmon Jymy joka on yleiseura. Osakeyhtiön toimialaa ovat lisäksi liikunta- ja koulutuspalvelut, myynti- ja hankintatoiminta, työvoimanvuokraus ja työsuoriteurakointi. Osakeyhtiön ensimmäisenä toimitusjohtajana toimi Jukka Marttala ja ensimmäisenä puheenjohtajana toimi Kimmo Heinonen.
Palkitut
Lyöjäkuningas:
Vuoden jokeri:
Tollywood
Tollywood eli telugunkielinen elokuvateollisuus on Telanganan ja Andhra Pradeshin pääkaupunkiin Hyderabadiin keskittyvä, Bollywoodin jälkeen markkina-arvoltaan Intian toiseksi suurin elokuvateollisuus. Vuonna 2010 Tollywood tuotti 181 elokuvaa, mikä oli Intian elokuvateollisuuksista kolmanneksi eniten.
Seinäjoen JymyJussit
Palkitut
Kultainen maila:
Tollywood
Historia
Ensimmäiset telugunkielisen elokuvateollisuuden elokuvat olivat 1910- ja 1920-luvuilla tehtyjä mykkäelokuvia, joiden pääosiin palkattiin teatterinäyttelijöitä. Ensimmäinen puhuttu elokuva oli 1931 ilmestynyt H. M. Reddyn tuottama ja ohjaama Bhakta Prahlada. Puhuttujen elokuvien suosio kasvoi nopeasti ja niinpä niitä alettiin tehdä yhä enemmän. Ensimmäinen merkittävästi taloudellisesti menestynyt elokuva oli Chittajallu Pullaiahin ohjaama Lavakusa, jonka yllättävä menestys nosti Tollywoodin paikallisen kulttuurin valtavirtaan. Elokuvataiteen yleistyttyä 1930-luvun loppupuolella, uskonnollisten ja myyttisten genrejen lisäksi elokuvat alkoivat kertoa myös yhteiskunnallisista ongelmista ja muista käytännönläheisemmistä aiheista.
Seinäjoen JymyJussit
Pelinjohtajat
Sami-Petteri Kivimäki 2013–2014 Mikko Hylkilä 2015 Mikko Vainionpää 2016–2019 Antti Piuhola 2019
Tollywood
Historia
Vuonna 1996 Hyderabadiin perustettiin Ramoji Film City, joka on maailman suurin elokuvastudio. Siellä kuvataan suuri osa Tollywood-elokuvista.
Seinäjoen JymyJussit
Kapteenit
Markku Hylkilä 2013-2014 Antti Kuusisto 2015 Jukka-Pekka Vainionpää 2016- Tuomas Prusti 2013 Ossi Maunula 2013 Tuomas Raunio 2014
Tollywood
Historia
Vuonna 2006 telugunkielinen elokuvateollisuus tuotti 245 elokuvaa, joka oli sinä vuonna enemmän kuin yhdessäkään toisessa Intian elokuvateollisuudessa.
Seinäjoen JymyJussit
Saavutukset
JymyJussien toistaiseksi paras saavutus on Halli-SM hopea vuodelta 2015.
Tollywood
Tollywoodin elokuvakoulut
Andhra Pradeshin elokuva- ja televisioinstituutti, Ramanaidun elokuvakoulu ja Annapurnan kansainvälinen elokuva- ja mediakoulu kuuluvat myös koko Intian suurimpien elokuva-alan oppilaitosten joukkoon.
WABBA
WABBA (World Amateur Body Building Association) on kehonrakennukseen ja fitness-urheiluun keskittyvä yhtiö. Sen perusti ranskalainen Serge Nubret vuonna 1976. WABBA on yksityisomistuksessa oleva yhtiö, joka on rekisteröity Saksassa.
WABBA järjestää maailman- ja Euroopan-mestaruuskisoja. W.A.B.B.A World järjestää vuosittain kaksi isoa kansainvälistä kilpailua, jotka ovat maailmanmestaruuskilpailu, sekä Mr & Ms Universe. Lisäksi kansalliset liitot järjestävät omia kilpailuitaan, sekä karsintakilpailuja vuosittaisiin kansainvälisiin kilpailuihin.
W.A.B.B.A Finlandin valmennusjohto valitsee Suomen edustajat kansainvälisiin kilpailuihin. Suomen Liiton presidenttinä toimi 2016 Marie Silmäri.
Titteleitä ovat vuosien varrella voittaneet muun muassa Tony Pearson, Samir Bannout ja Ronny Rockel. Vuonna 2013 suomalainen Sofia Ruusila-Nousiainen voitti järjestön Miss Bikini Fitness -kilpailun ja tuli kolmanneksi seuraavissa kisoissaan samana vuonna.
Vuonna 2015 suomalaisia voittajia oli useita: Katrie Daler, Bikini Model; Lotta Valonen, Bikini Fitness; Jaana Visulaaka, Body Fitness ja Tiina Jylhä-Valkonen, Shape. Henna Peltonen sijoittui Bikini Fitness sarjassa 2. sijalle.
WABBA Mr. Universe 2014 Helsinki
WABBA järjestää Mr. Universe -kisan Helsingissä marraskuussa 2014. WABBA:n Suomen presidenttinä toimii Tapani Valkonen.
Sebestyén Rozgonyi
Sebestyén Rozgonyi oli unkarilainen aatelinen, joka toimi Transilvanian voivodina vuosina 1458 - 1460. Hän oli Unkarin kuninkaan Matias Corvinusen ensimmäinen voivodi nimitys.
Italian–Etiopian sodat
Italian–Etiopian sota voi viitata johonkin kolmesta erillisestä sodasta:
Arthur Freed
pienoiskuva|Arthur Freed vuonna 1964. Arthur Freed, alk. Arthur Grossman (9. syyskuuta 1894 Charleston – 12. huhtikuuta 1973 Los Angeles) oli yhdysvaltalainen sanoittaja ja elokuvatuottaja. Hän voitti kaksi Oscar-palkintoa elokuvilla Pariisin lumoissa (1951) ja Gigi (1958). Muita hänen tuottamiaan elokuvia ovat Me villissä lännessä (1943), Juna kulkee länteen (1946), Sinun kanssasi kahden (1948), Lumottu laakso (1954) ja Laulavat sadepisarat (1952). Sanoittajana hän työskenteli paljon yhteistyössä säveltäjä Nacio Herb Brownin kanssa. Freedin tunnetuimpiin sanoituksiin kuuluvat ”Singin’ in the Rain”, ”Temptation”, ”All I Do Is Dream of You”, ”You Are My Lucky Star” ja ”Good Morning”. Freed valittiin Songwriters Hall of Fameen vuonna 1972.
Etuovi-lehti
Etuovi-lehti oli vuonna 2004 perustettu Tmi Hitbeatin Etuovi-internetpalvelujen asiakkaille, yhteistyökumppaneille ja sidosryhmille jaettava nelivärinen aikakauslehti, joka sisälsi ajankohtaista asiaa internetin maailmasta viihteellisellä otteella.
Painetun version 1 500 kappaleen painoksen lisäksi lehteä jaettiin lehden verkkosivuilla myös sähköisessä PDF-muodossa.
Nykyään Etuovi-lehti on Alma Mediapartners Oy:lle rekisteröity tavaramerkki ja aputoiminimi.
FK Qaısar
Fýtbol Klýby Qaısar on jalkapalloseura Qızılordan kaupungista. Seura pelaa vuonna 2019 maansa korkeimmalla sarjatasolla Kazakstanin Valioliigassa. Seura on voittanut Kazakstanin Cupin kahdesti vuosina 1998 ja 2019.
Capitaneus Finlandiae
Capitaneus Finlandiae ('Suomen päällikkö') oli 1300-luvulla Turussa asuneiden Suomen käskynhaltijoiden nimitys. Käytäntö alkoi 1300-luvun alkupuolella Ruotsin kuninkaan vallan heikennyttyä. Pohjanlahden itäpuoliset alueet olivat tuolloin jakautuneina kahteen hallinnolliseen piiriin, joita johtivat Turun ja Viipurin linnojen päälliköt.
Maria Kallio
Hahmo
Kallio on alun perin kotoisin kuvitteellisesta Arpikylän kaivoskaupungista Pohjois-Karjalasta. Arpikylä kuvataan tylsähköksi tuppukyläksi, jonka nimi on Simon & Garfunkelin kappaleesta "Scarborough Fair" tuleva vitsi. Leena Lehtolainen on itse opettajaperheen tytär Outokummun kaivoskaupungista. Kalliolla on kaksi nuorempaa sisarta, Eeva ja Helena. Hänen opettajavanhempansa olivat aina toivoneet itselleen poikalasta, ja sarjassa tuodaan monesti esille, kuinka esikoinen Maria oli lapsuudessaan ottanut perheen "pojan" roolin. Kouluaikana hän selvitti rikoksen, josta syytettiin hänen ystäväänsä Jari "Jaska" Korhosta (kertomus Maria Kallion ensimmäinen tapaus kokoelmassa Sukkanauhatyttö).
Kallio pelasi teini-iässään jalkapalloa ikäistensä poikien kanssa ja soitti punk-yhtyeessä nimeltä Rotanmyrkky. Hän ihastui noin 15-vuotiaana arpikyläläiseen Jarmo "Johnny" Miettiseen.
Kallio tiesi jo teini-iässä, että hänestä tulisi poliisi. Poliisikouluun Kallio pääsi ensimmäisellä yrittämällään. Kalliolla on aviomiehensä Antti Johannes Sarkelan kanssa lapset Iida ja Taneli. Antilla on kissa Einstein, joka loukkaantuu Kalliolle tarkoitetusta pommista kirjassa Ennen lähtöä (2000). Einsteinin kuoltua pari hankii kaksi uutta kissaa, Venjaminin ja Jahnukaisen. Antti on tohtoriksi väitellyt matemaatikko ja soittaa harrastuksekseen klassista pianoa sekä purjehtii. Hän on hyvä kokki, jonka reseptejä on teoksessa Maria Kallio -extra. Ida aloittaa taitoluisteluharrastuksen, mutta lopettaa. Taneli jatkaa taitoluistelua, mutta siirtyy Surunpotkussa pariluisteluun.
Nykyisin Kallio soittaa bassoa Kilon poliisien yhtyeessä Jeparit. Hänen suosikkibändejään ovat Rehtorit, Luonteri Surf ja Popeda.
Tapahtumat
Kallion pitkäaikainen pomo on Jyrki Taskinen, ja työtovereita ovat muun muassa Pekka Koivu, Ville Puupponen, Petri Puustjärvi, vietnamilaislähtöinen Anu Wang (myöhemmin Wang-Koivu solmittuaan avioliiton Pekka Koivun kanssa), Ursula Honkanen, Pertti Ström, joka tekee itsemurhan kirjassa Tuulen puolella (1998), tämän tytär Jenna Ström, Visa Pihko (joka siirtyy Helsingin rikospoliisin talous- ja omaisuusrikosten petosryhmään), talousrikoksia tutkiva Laura Kokko sekä järjestyspoliisi Liisa Rasilainen. Kollega Juhani Palo sai surmansa romaanissa Luminainen (1996) sattuneessa panttivankidraamassa. Oikeuslääkärinä toimii Raato-Kervinen ja myöhemmin Kirsti Grotenberg. Syyttäjänä on usein Katri Reponen.
Päästyään ylioppilaaksi Kallio pyrki ja pääsi Tampereelle poliisikouluun, jossa opiskeli samaan aikaan tuleva kollega Pertti Ström. Poliisikouluajasta kertoo kertomus Ruma juttu (kokoelmassa Sukkanauhatyttö).
Kallio työskenteli ensin Helsingin huoltopoliisissa, mutta turhautui, kun työ ei vastannut hänen maailmanparannushaluaan. Kertomuksessa Basisti (Maria Kallio -extra) Kallio kertoo miehelleen, miten hän nuorena poliisina vastasi järjestyksestä Provinssirockissa kesällä 1998.
23-vuotiaana Kallio pyrki ja pääsi opiskelemaan oikeustieteelliseen tiedekuntaan. Teoksessa Ensimmäinen murhani (1993) kerrotaan, kuinka työskennellessään opiskeluaikanaan sijaisena Helsingin rikospoliisissa 28-vuotias Kallio joutui esimiehensä alkoholismin takia tutkimaan ensimmäistä murhaansa, joka tapahtui Vuosaaressa. Tuossa yhteydessä hän tapasi uudelleen jo ennestään tuntemansa Antti Sarkelan sekä muita opiskelijakuoron jäseniä, joita epäiltiin erään kuoron jäsenen murhasta.
Kallio suoritti oikeustieteen kandidaatin tutkinnon ja työskenteli teoksessa Harmin paikka (1994) asianajotoimistossa Espoon Tapiolassa, jossa hän myös asui Antin kanssa tämän vanhempien rivitalossa. Uhrit ja epäillyt olivat Antin ja tämän vanhempien sukulaisia ja tuttavia. Kallio joutui ristiriitaan Espoon poliisissa työskentelevän Pertti Strömin kanssa puolustaessaan Strömin murhaajaksi epäilemää henkilöä.
Kallio toimi tilapäisesti Arpikylän nimisnaisena teoksessa Kuparisydän (1995). Hän tunsi yhä jonkinasteista kiinnostusta nuoruudenihastustaan Johnnya kohtaan, vaikka hänellä oli jo vakituinen suhde Antti Sarkelan kanssa, joka oli tuolloin Yhdysvalloissa. Murhan uhreiksi joutuivat Kallion ystävä Jaska ja tämän sisar. Johnny ja Kallion kouluaikainen paras ystävä Ella kuuluivat epäiltyihin. Teoksen lopussa Kallio sai tarjouksen liittyä Espoon poliisin väkivaltajaokseen sen päällköltä Jyrki Taskiselta. Kalliota oli suositellut virkaan Pertti Ström.
Kallio avioitui Antti Sarkelan kanssa teoksen Luminainen (1996) alussa ja huomasi pian olevansa raskaana. Pari asui vanhassa vuokraomakotitalossa Espoon Henttaalla. Murhan uhri oli naisten kurssikeskusta Nuuksiossa sijaitsevassa kartanossaan pitävä psykoterapeutti ja epäillyt olivat hänen asiakkaitaan.
Teoksessa Kuolemanspiraali (1997) murhan uhri oli taitoluistelijatyttö, ja Kallion pomon Taskisen taitoluistelua harrastava tytär oli yksi epäillyistä. Taskisen saatua ylennyksen Kallio kilpaili Pertti Strömin kanssa siitä, kumpi valitaan Espoon väkivaltajaoksen johtoon. Kallio valittiin virkaan, mutta hän jäi äitiyslomalle ja synnytti Iidan teoksen lopussa.
Kertomukset Joulutähdet ja Ruumiin kulttuuria (kokoelmassa Sukkanauhatyttö) tapahtuvat äitiysloman aikana. Joulutähdissä Kallio vierailee Arpikylässä ja selvittää Johnnyn pikkutyttären kidnappauksen.
Teoksessa Ennen lähtöä (2000) ensimmäinen murhan uhri oli espoolainen vihreitä edustava kaupunginvaltuutettu ja julkihomo. Tutkinnan kuluessa Kallio joutuu ristiriitaan pomonsa Taskisen kanssa. Kirjan lopussa Koivu ja Anu Wang muuttavat yhteen, ja Kallio päätti hankkia toisen lapsen.
Kertomus Sydänverellä (kokoelmassa Sukkanauhatyttö) tapahtuu äityslomalla ennen Tanelin syntymää.
Teoksessa Veren vimma (2003) Kallion perhe oli joutunut muuttamaan Kuitinmäkeen kerrostaloon, jossa ei viihdy. Kallio saa Anu Wangin tilalle uuden naispoliisin, Ursula Honkasen, joka syyttää Koivua seksuaalisesta ahdistelusta. Murhan uhrina oli urheilutoimittaja, joka kirjoittaa kirjaa maailmankuulusta rallikuskista. Kirjaan liittyy Porkkalan tukikohta-ajan historiaa.
Teoksen Rivo satakieli (2005) aikaan Antti Sarkela työskenteli osan viikosta töissä Vaasassa ja anoppi auttoi Kalliota lastenhoidossa. Ensimmäisen murhan uhri oli Lulu Nightingale -niminen julkkisprostituoitu, joka murhataan maankuulun talk show -miehen ja poliitikko Ilari Länsimiehen prostituutiota käsittelevässä TV-ohjelmassa. Teoksen lopussa Kallio joutui raiskauksen kohteeksi. Hän päätti erota poliisista ja suunnitteli asianajotoimistoa ystävänsä Leenan kanssa.
Suunnitelma kariutui, kun Leena loukkaantui auto-onnettomuudessa. Kallio palkattiin kolmeksi vuodeksi sisäministeriön perheväkivaltaa tutkivaan projektiin. Perhe osti osittain Antin isänperinnöllä vanhan omakotitalon Espoon Nihtisillasta. Kertomus Kuollut lumiukko (Maria Kallio -extra ja Tappajan tyttöystävä) liittyy naapuriperheeseen.
Projektin jälkeen Kallio opetti Poliisiammattikoulussa esimerkiksi perheväkivallan tunnistamisesta. Oppilaina oli muun muassa afganistanilaisia naispoliiseja, ja Kallio osallistuu Afghanistanissa uuden poliisikoulun vihkiäisiin. Kallion meilejä Koivulle otsikolla Terveisiä Kabulista samoin kuin Maria Kallon itsearviointilomake Poliisiammattikoulussa on teoksessa Maria Kallio -extra.
Teoksen Minne tytöt kadonneet (2010) alussa Kallio joutui Afganistanissa pommi-iskun kohteeksi, ja hänen matkalla tapaamansa sotilas Lauri Vala esiintyy kirjassa myöhemminkin. Taskinen houkutteli Kallion takaisin Espoon poliisiin uuden, epätyypillisiä rikoksia tutkivan jaoksen johtoon. Marian alaisina työskentelevät Koivu ja Puupponen. Teoksen nimessä mainitut kadonneet tytöt olivat maahanmuuttajia.
Teoksessa Rautakolmio (2013) merestä Brändön saaren läheltä löytyy kaksi tuntematonta ruumista. Tärkeä tapahtumapaikka on Enholmin saari, jossa oleskelee ex-jääkiekkoilija perheineen. Tutkintaan osallistui myös Pertti Strömin poliisiksi valmistunut tytär Jenna Ström. Puupposen yksityiselämästä paljastuu lisää. Kallio on kesäleski, sillä muu perhe on purjehdusmatkalla.
Teoksen Surunpotku (2015) alussa Kallion pomo Jyrki Taskinen jää eläkkeelle ja Koivun vanhin lapsi Sennu sairastuu vakavasti. Tapiolan kirkossa tapahtuu murha. Tärkeä tapahtumapaikka on RAY:n Casino, jossa Maria käy myös sisartensa kanssa. Kirjalle on antanut nimen parodinen humppa Surunpotku, jonka on kirjassa tehnyt Metsätähti-yhtyeelleen Sakari Haukinen, Marian nuoruudenaikainen tuttava Arpikylästä. Kirjan lopussa Kallion epätyypillisiä rikoksia tutkiva jaos lakkautetaan ja Kallio jää työttömäksi.
Teos Turmanluoti (2018) oli saatavana vain Kirjan ja ruusun päivänä, 23. huhtikuuta 2018. Sen saivat ilmaiseksi ne, jotka ostivat 15 eurolla muita kirjoja. Teoksessa Kallion aviomies Antti Sarkela liittyy metsästysseuraan, ja toisen jahtinsa aikana yksi hirvestäjistä menehtyy vahingonlaukauksen seurauksena. Antti on yksi epäillyistä, kun siirrytään tutkimaan, oliko kyseessä sittenkään vahinko.
Teoksessa Jälkikaiku (2020) Kallion kissa tuo tälle pihapiiristään löytyneen ihmisen korvan ja Kallion tiimi saa selvitettäväkseen maahanmuuttajataustaisen nuoren miehen surman.
Kallioon liittyvät muut hahmot
Muihin kirjoissa toistuvasti esiintyviin henkilöihin kuuluvat muun muassa Kallion nuoremmat sisaret Eeva ja Helena, entiset rakkaudet Johnny Miettinen ja Kristian Ljungberg, Antin äiti, ystävä Leena, Jensenien perhe (homo- ja lesbopari, joilla on yhteiset lapset; Kalliota auttaa ammatillisesti terapeutti Eva Jensen), pappi Terhi Pihlaja sekä purjehtija Mikke Sjöberg, johon Kallio tuntee vetoa.
Televisio
Rikospoliisi Maria Kallio on vuonna 2003 valmistunut 13-osainen MTV3:n televisiosarja, jossa Maria Kalliota esitti Minna Haapkylä. Sarja perustui neljään romaaniin: Kuolemanspiraali, Tuulen puolella, Ennen lähtöä ja Luminainen. Sillä oli keskimäärin 1,3 miljoonaa katsojaa ensimmäisellä esityskerralla.
Yle TV1:n Kotikatsomossa nähdyssä televisioelokuvassa Tappava säde (2002) Maria Kalliota esitti Outi Mäenpää. Veren vimma -kirjasta on tehty FST:llä esitetty ruotsinkielinen Gränsfall-sarja, joka esitettiin syksyllä 2007. Pääosaa esitti Birthe Windgren.
Syksyllä 2021 C More -suoratoistopalvelussa alkoi uusi 10-osainen Maria Kallio -sarja, jonka nimiroolissa esiintyy Elena Leeve.
Mark Iuliano
Iuliano edustaa tällä hetkellä Serie A:n Messinaa. Aiemmin hän on edustanut Salernitanaa, Bolognaa, Monzaa, Juventusta, Mallorcaa ja Sampdoriaa.
Maria Kallio
Radio ja teatteri
Radioteatterin Kylmä toukokuu -kuunnelmassa (2002) Mariaa esittää Vuokko Hovatta; 4-osainen kuunnelma perustui dekkareihin Kuolemanspiraali ja Tuulen puolella. Teatterisovitukset on tehty romaaneista Kuparisydän (Outokummun Vanha Kaivos; 1997–1998, pääosassa Mira Kivilä) ja Ennen lähtöä (Jyväskylän kaupunginteatteri, 2003).
Heavy metal -umlaut
thumb|[[Mötley Crüen tähti Hollywood Walk of Famella.]] Heavy metal -umlaut (englanniksi myös röck döts) tarkoittaa metalliyhtyeiden nimissään visuaalisina tehosteina käyttämiä tarkkeita ilman, että niiden käytön olisi tarkoitettu vaikuttavan nimen lausumiseen millään tavoin. Tunnettuja heavy metal -umlautia käyttäneitä yhtyeitä ovat muun muassa Blue Öyster Cult, Mötley Crüe, Queensrÿche, Motörhead sekä Crashdïet. Asiaa on parodioitu elokuvassa This Is Spıal Tap, jossa fiktiivinen muusikko David St. Hubbins perusteli umlautin käyttämistä yhtyeen nimessä n-kirjaimen päällä seuraavasti: ”Ne ovat kuin silmäpari. Sinä katsot umlautia ja umlaut katsoo sinua.”
Mark Iuliano
Iuliano on pelannut myös Italian maajoukkueessa. Hän kuului Italian joukkueeseen vuoden 2000 EM-kisoissa ja vuoden 2002 MM-kisoissa.
Heavy metal -umlaut
Ensimmäinen tietoinen heavy metal -umlautin käyttö tapahtui 1970, kun Blue Öyster Cult sijoitti sen O-kirjaimen päälle. On jäänyt epäselväksi, oliko kyseessä yhtyeen kitaristin Allen Lanierin vai manageri Sandy Pearlmanin ajatus, mutta lähtökohtana pidetään joka tapauksessa metallin wagneriaanista ulottuvuutta.
Maria Kallio
Radio ja teatteri
Maria Kallio esiintyy myös RAY:n peliautomaatissa.
Kirjallisuutta
Maria Kallio -extra. Kevyttä ja valavaa Leena Lehtolaisen komisariosta. Toim. Hannu Harju ja Ismo Loivamaa. Tammi 2013
Dekkarisankarit. Kuka kukin on. BTJ Kirjastopalvelu 2006.
Jenny Pitkänen
Jenny Cristina Pitkänen (s. 13. lokakuuta 1995 Kajaani) on suomalainen tubettaja ja ääninäyttelijä, joka tekee videoita nimimerkillä jennysvoices ja jonka kanavalla on 147 000 tilaajaa. Hän valmistui medianomiksi Tampereen ammattikorkeakoulusta keväällä 2019 erikoistuen leikkaajaksi.
Ura
Pitkänen avasi Youtube-kanavansa 2015 ja julkaisi seuraavana vuonna videon "151 Pokemon imitaatiota -haaste", jolla on yli miljoona katselukertaa. Hän on itseoppinut näyttelijä ja on toiminut ääninäyttelijänä vuodesta 2018 alkaen.
Pitkänen kuuluu Troot Finland -verkostoon ja on ollut TubeTour -kiertueen esiintyjä vuosina 2019 ja 2020. Vuosien 2020 ja 2021 kiertueet sekä Tubecon Games -tapahtuma peruuntuivat koronapandemian vuoksi.
Mölln
Mölln on Saksan kaupunki Schleswig-Holsteinin osavaltion Herzogtum Lauenburgin piirikunnassa. Se sijaitsee Schleswig-Holsteinin kaakkoisosassa Lyypekin eteläpuolella. Möllnissä on arviolta 18 856 asukasta (vuonna 2015) ja sen pinta-ala on 25,05 neliökilometriä.
Mölln perustettiin 1100-luvulla. Elbe–Lyypekki-kanava kulkee kaupungin läpi.
Ivan Gubijan
Gubijanista tuli maansa ensimmäinen yleisurheilun olympiamitalisti, kun hän saavutti moukarinheitossa olympiahopeaa Lontoossa 1948 tuloksella 54,27 m. Hän  hävisi kilpailun voittaneelle Imre Némethille 1,80 metriä. Brysselin EM-kilpailuissa 1950 hän sijoittui neljänneksi tuloksella 53,44 m. Eroa pronssimitalisti Jíři Dadákin tulokseen jäi 20 senttimetriä. Bernin EM-kilpailuissa 1954 hänen sijoituksensa oli seitsemäs ja tuloksensa 56,75 m.
Jari Mattila
pienoiskuva|Jari Mattila vuonna 2012. Jari Mattila (s. 21. maaliskuuta 1981 Järvenpää) on suomalainen endurokuljettaja, Euroopanmestari, kolminkertainen maailmanmestari Suomen maajoukkueessa ja moninkertainen Suomen mestari. Mattila edusti yli kymmenen vuoden ajan Suomen maajoukkuetta ja on myös moninkertainen SM-mitalisti. Mattila ajoi uransa aikana eri tehdastiimeissä ja edusti useita eri merkkejä.
Mattila asuu Hyvinkäällä ja toimii yrittäjänä, sekä Xracing Offroadpro lehden testikuljettajana / asiantuntijana.
Mineriitti
Mineriitti oli Partekin ja myöhemmin Minerit Oy:n kauppanimi valmistamalleen kuitusementtilevylle, joka oli Suomessa etenkin 1960–1970-luvuilla suosittu julkisivu- ja vesikatemateriaali. Useimmiten levy oli väriltään vaaleanharmaata tai kellertävää. Levyt olivat normaalisti kooltaan joko 600×3 000 mm tai 250×400 mm. Ennen vuotta 1979 valmistettu sileä mineriittilevy sisältää noin 10-20 prosenttia asbestikuitua, vuodesta 1979 eteenpäin sileissä mineriittilevyissä on käytetty asbestin sijaan sellukuitua. Aaltolevyissä, kuten Vartti ja Tuplavartti, asbesti on korvattu muilla kuiduilla niinkin myöhään kuin vasta 1.8.1988 eteenpäin. Sileiden kuin aaltolevyjenkin asbestipitoisuutta arvioitaessa tulee huomioida että varastoon tuotettuja eriä on myyty edellä mainittujen ajankohtien jälkeenkin ns. varasto tyhjäksi-periaatteella. Purku- ja huoltotoimenpiteitä varten asbestitutkimus suositellaan tehtäväksi akkredikoitua toimijaa käyttämällä
Asbestin tai asbestipitoisten tuotteiden myyminen sekä käyttöön ottaminen on kielletty 1.1.1994 eteenpäin. Asbestia sisältävät materiaalit luokitellaan ongelmajätteiksi ja niiden purkaminen vaatii aina asbestipurkuun valtuutetun urakoitsijan käytön. Omakotitalon ulkopinnoilla olevat mineriittilevyt voi kuitenkin purkaa itse erityistä huolellisuutta noudattaen. Purkutyön ajaksi tulee pukeutua kertakäyttöiseen suojahaalariin ja käyttää hengityssuojainta, jonka luokka on P3. Levyt tulee irrottaa rikkomatta, jotta levyistä ei irtoa asbestia ympäristöön. Levyt tulee pakata kaksinkertaisiin muovipeitteisiin, säkit suljetaan teippaamalla. Jätepakkaus ja kuorma täytyy aina merkitä varoitustekstillä, jossa lukee ”ASBESTIJÄTETTÄ. Pölyn hengittäminen vaarallista. / ASBESTAVFALL. Farligt att inandas.” Säkit tulee toimittaa jäteasemalle, jossa ne jatkokäsitellään asianmukaisilla menetelmillä. Asbestijätteen jätemaksu voi olla jonkin verran tavallista sekajätettä korkeampi.
Mineriittiä on kutsuttu myös eterniitiksi tuotenimen Eternit pohjalta.
Xscape
Xscape on popartisti Michael Jacksonin albumi, joka julkaistiin postuumisti 9. toukokuuta 2014. Kahdeksaa kesken jäänyttä kappaletta ja materiaalia ovat työstäneet tuottajat Timbaland ja Rodney Jerkins. Levyn julkaisevat Epic Records ja Jacksonin perikunta. Albumista julkaistaan hopeinen yhden levyn versio sekä kultainen deluxe -versio, jonka toinen levy sisältää kappaleet siinä muodossa kuin ne jäivät Jacksonilta.
Mimivirus
230px|pienoiskuva|[[Elektronimikroskooppi kuvattu mimivirus.]] Mimivirus on alun perin ameeboista löytynyt jättiläisvirus, joka muistuttaa bakteereita, mutta ei sisällä itsenäiseen lisääntymiseen tarvittavia soluelimiä eli ribosomeja. Se on poikkeuksellisen suuri, pyöreä ja halkaisijaltaan 750 nanometriä, kun virukseksi kookas isorokkovirus on vain 300 nanometriä ja poliovirus vain 30 nanometriä. Sillä on yli 900 geeniä ja yli miljoona emäsparia.
Xscape
Albumi ylsi ensimmäisellä listaviikollaan Suomen virallisen listan sijalle 5 ja pysyi listalla yhteensä neljä viikkoa.
Narnian tarinat: Kaspianin matka maailman ääriin
Narnian tarinat: Kaspianin matka maailman ääriin ( on Narnia-fantasiaelokuvasarjan kolmas ja viimeinen osa. Se perustuu C. S. Lewisin kirjaan Kaspianin matka maailman ääriin. Elokuva julkaistiin Isossa-Britanniassa 9. joulukuuta 2010 ja Yhdysvalloissa seuraavana päivänä.
Mimivirus
Suuri virus sai nimen mimivirus, koska se jäljittelee bakteereja. Yleensä virukset eivät tarvitse paljon geenejä, koska ne kaappaavat isäntäsolun geneettisen koneiston omiin tarkoituksiinsa. Jättiläisviruksessa on muista viruksista poiketen useita geenejä, joita tarvitaan kopioitumiseen. Lisäksi on geenejä, jotka osallistuvat proteiinien laskostamiseen, korjaavat dna-vaurioita sekä auttavat rakentamaan ja kuljettamaan aminohappoja. Silti ne eivät pysty lisääntymään itsenäisesti, vaan ovat aitotumallisista riippuvaisia loisia. Jättiläisviruksia on kuitenkin epäilty solujen tuman esimuodoiksi.
Narnian tarinat: Kaspianin matka maailman ääriin
Juoni
On kulunut vuosi Prinssi Kaspianin tapahtumista, ja Lucy ja Edmund asuvat serkkunsa Eustace Ruikun luona Susanin ja Peterin ollessa Amerikassa. Kun Lucyn makuuhuoneen seinällä roikkuvasta, merellä seilaavaa laivaa esittävästä taulusta alkaa vuotaa vettä, Lucy, Edmund ja Eustace siirtyvät Narniaan ja päätyvät yhteen sen meristä.
Xscape
Kappaleet
Standard Edition
Narnian tarinat: Kaspianin matka maailman ääriin
Juoni
Maalauksen laiva pelastaa heidät, ja sen miehistöön lukeutuvat niin Kaspian kuin myös Riipitsiip. Kaspian ilmoittaa kolmikon olevan Sarastus-nimisellä laivalla. Lucyn ja Edmundin edellisestä vierailusta on kulunut kolme vuotta, ja Kaspian etsii parhaillaan Narnian seitsemää lordia, jotka hänen setänsä Miraz karkotti anastaessaan Narnian kruunun itselleen.
Xscape
Kappaleet
Deluxe Edition DVD
Narnian tarinat: Kaspianin matka maailman ääriin
Juoni
Miehistö vierailee Yksinäisillä saarilla, joka on kalormeniläisten valloittama Narnian siirtokunta. Kaspian ja Edmund vangitaan samalla, kun Lucy ja Eustace myydään orjiksi. Kaspian tapaa yhden kadonneista lordeista, lordi Bernin joka paljastaa, että myytäväksi kelpaamattomat orjat uhrataan salaperäiselle vihreälle sumulle. Aamunkoitto pelastaa Kaspianin ja kumppanit, minkä jälkeen he valtaavat Yksinäiset saaret kalormeniläisiltä takaisin. Bern antaa Kaspianille yhden seitsemästä miekasta, jotka aikoinaan lahjoitettiin lordeille.
Toisella saarella näkymättömät yksijalkaiset kääpiöt sieppaavat Lucyn ja pakottavat hänet menemään Coriarkinin kartanoon lausumaan velhon loitsukirjassa olevan näkyvyysloitsun. Ennen näkyvyysloitsun lausumista Lucy kuitenkin repii loitsukirjasta mukaansa sivun, joka sisältää kauneusloitsun. Näkyvyysloitsu tekee Coriarkinista ja yksijalkaisista kääpiöistä jälleen näkyviä. Coriarkin selittää loihtineensa itsensä ja yksijalkaiset kääpiöt näkymättömiksi suojellakseen itseään ja yksijalkaisia kääpiöitä vihreältä sumulta. Hän kertoo, että laivan miehistön on kukistettava sumu asettamalla kadonneiden lordien seitsemän miekkaa Aslanin pöydälle, joka sijaitsee Ramandun saarella. Saarelle Kaspian ja kumppanit pääsevät seuraamalla sinistä tähteä.
Miehistö vierailee eräällä tuliperäisellä saarella. Edmund, Lucy ja Kaspian löytävät altaan, joka voi muuttaa kaiken kullaksi, minkä lordi Restimar on saanut karvaasti tuta. Edmund ja Kaspian taistelevat toisiaan vastaan siitä, kummalle heistä altaan voima oikein kuuluu, mutta Lucy varoittaa heitä lankeamasta kiusaukseen. Tällä välin Eustace löytää saarelta aarteen ja ryhtyy keräämään sitä mukaansa. Kun Edmund ja Kaspian etsivät Eustacea, he löytävät lordi Octesianin luurangon. Sitten Aamunkoiton kimppuun hyökkää yllättäen lohikäärme, joka sieppaa Edmundin kynsiinsä. Lohikäärme näyttää Edmundille tulesta maahan tekemänsä sanat: ”OLEN EUSTACE”. Pevensien sisarukset, Kaspian ja Riipitsiip viettävät seuraavan yön rannalla pitäen Eustacelle seuraa. Riipitsiip lohduttaa Eustacea, joka auttaa laivan miehistöä seuraavana aamuna, kun Lucy on löytänyt taivaalta heidän etsimänsä sinisen tähden.
Miehistö saapuu Ramandun saarelle ja löytää Aslanin pöydän, jonka ympärillä istuu kolme kadonnutta lordia sikiunessa. Asetettuaan miekat pöydälle he tajuavat, että yksi miekoista puuttuu. Sininen tähti laskeutuu taivaalta ja muuttuu kauniiksi nuoreksi naiseksi, Lilliandiliksi, joka on Ramandun tytär. Hän opastaa miehistön puuttuvan miekan luo eli Mustasaarelle, vihreän sumun alkulähteelle. Miehistö purjehtii saarelle ja löytää Rhoopin, viimeisen eloonjääneen lordin. Rhoop varoittaa heitä ajattelemasta pelkojaan, mutta Edmund epäonnistuu. Hänen pelostaan muodostuu merikäärme, joka hyökkää laivan kimppuun. Rhoop pettää miehistön ja heittää Eustacea miekallaan, joka lävistää tämän rinnan. Eustace lentää pois, laskeutuu hiekkaiselle saarelle ja kohtaa Aslanin. Aslan muuttaa Eustacen jälleen pojaksi ja lähettää tämän Ramandun saarelle Rhoopin miekka mukanaan. Sumu yrittää harhauttaa Edmundia muuttumalla Jadisiksi, Valkeaksi velhoksi. Sillä välin Eustace peittoaa häntä pidättelevän sumun ja asettaa Rhoopin miekan pöydälle herättäen kolme nukkuvaa lordia ja tuhoten sumun. Merikäärme kuolee, ja sumulle uhratut ihmiset ilmestyvät jälleen esiin.
Eustace liittyy Lucyn, Edmundin, Kaspianin ja Riipitsiipin seuraan, ja he purjehtivat yhdessä lumpeiden peittämälle merelle ja löytävät lopulta jättimäisen aallon takana olevan rannan. Aslan ilmestyy heille ja kertoo, että aallon takana sijaitsee Hänen maansa. Jos he lähtevät sinne, he eivät palaa välttämättä koskaan takaisin. Riipitsiip päättää lähteä Aslanin maahan, ja Aslan siunaa hänet ennen kuin hän lähtee ylittämään aaltoa pienellä koriveneellä. Aslan avaa aaltoon portaalin lähettääkseen Lucyn, Edmundin ja Eustacen kotiin ja kertoo, etteivät Lucy ja Edmund palaa enää Narniaan. Aslan rohkaisee heitä oppimaan Hänet heidän omassa maailmassaan mutta toisella nimellä. Eustacelle hän kertoo, että tämä saattaa palata takaisin Narniaan. Edmund ja Lucy hyvästelevät Kaspianin ja Aslanin ennen kuin astuvat portaaliin yhdessä Eustancen kanssa. Kolmikko palaa makuuhuoneeseen Eustacen kotiin.
Eustacen äiti kutsuu poikaansa Jill Pölkyn tullessa vierailulle, ja kolmikko katselee, kuinka maalauksen laiva katoaa aaltojen taakse.
Klemetti (etunimi)
Digi- ja väestötietoviraston tietojen mukaan vuoden 2019 loppuun mennessä nimen on saanut Suomessa alle 67 ihmistä. Useiden muiden vanhojen etunimien tapaan Klemetti esiintyy Suomessa myös sukunimenä. Marraskuussa 2020 se oli sukunimenä 1266 suomalaisella.
Klemetin nimipäivä oli Suomessa vuoteen 1994 saakka 23. marraskuuta, Pyhän Klemensin eli varhaiskristillisen paavi Klemens I:n muistopäivänä. Vuonna 1995 tämä harvinaiseksi jäänyt nimi kuitenkin poistettiin almanakasta, jolloin tälle päivälle otettiin Ismo.
Nimi ja sen muunnelmat sukunimissä
Nimi Klemetti esiintyy myös suomenkielisenä sukunimenä. Muita etunimestä Klemetti tai Klemens johtuvia suomenkielisiä sukunimiä ovat muiden muassa Klemettilä, Klemelä, Klemola ja Kleemola.
Vrahovice
thumb|1800-luvulla rakennettu Pyhän Bartolomeuksen kirkko Vrahovicessa. Vrahovice on kylä Olomoucin läänissä Tšekissä. Se on hallinnollinen osa Prostějovin kaupunkia. Kylässä on noin 3 400 asukasta.
Albert Nyberg
pienoiskuva|Arkkitehti Albert Nyberg thumb|Harjun paarihuone, Vallila, Helsinki, 1923. thumb|Asuintalo, Luotsikatu 6, Helsinki, 1905. Albert Alexander Nyberg (18. lokakuuta 1877, Helsinki – 3. lokakuuta 1952) oli suomalainen diplomiarkkitehti. Hän opiskeli Helsingin ruotsalaisessa normaalilyseossa ja siirtyi 1896 Polyteknilliseen opistoon, josta valmistui arkkitehdiksi 1900. Nyberg toimi harjoittelijana 1896–1899 professori Gustaf Nyströmin ja arkkitehti Waldemar Aspelinin arkkitehtitoimistoissa sekä teki opintomatkoja Saksaan, Itävaltaan, Sveitsiin, Italiaan, Ruotsiin, Norjaan ja Tanskaan.
Pienoisautoilu
Pienoisautoilu on autourheilulaji, joka jaetaan kahteen osaan: ura-autoihin ja radio-ohjattaviin eli RC-autoihin. Lajin sääntöjä Suomessa ylläpitää AKK Motorsport. Pienoisautoilua harrastetaan yleensä paikkakunnan urheiluautoiluseuroissa (UA), jotka pitävät myös ratoja yllä. Pienoisautoilu on organisoitunut kansainvälisesti. Euroopan pienoisautoilun kattojärjestö on EFRA ja maailman IFMAR. Yhdysvalloissa ja Kanadassa toimii maailman suurin RC-autojärjestö ROAR.
Albert Nyberg
Nybergillä oli oma arkkitehtitoimisto Helsingissä vuodesta 1901. Vuosina 1908–1911 hän työskenteli arkkitehtina ja sihteerinä rakennettaessa Helsinkiin kunnallisia asuntoja työläisille. Helsingin teollisuuskoulussa hän opetti virkaa tekevänä lehtorina 1914–1916. Sodan aikana 1942 hän oli Viipurissa valtiovarainministeriön sotavahinkojen arviointilautakunnan puheenjohtajana ja 1942–1943 samoissa tehtävissä Hangossa sekä 1943 sotavahinkojen arviomiehenä Ilomantsissa ja Lieksassa sekä sotavahinkoyhdistyksen arviomiehenä 1944–1945. Nybergillä oli monia luottamustoimia ja hän oli muun muassa arkkitehtuurikilpailujen tuomarina.
Pienoisautoilu
Pienoisautoilun voi aloittaa ottamalla yhteyttä paikkakunnan urheiluautoseuran pienoisautoiluvastaavaan.
Albert Nyberg
Nyberg kirjoitti teoksen Malm begravningsplats och jordfästningskapell med därtill hörande anordningar för liktransporten (Helsinki 1923), joka julkaistiin myös suomeksi nimellä Malmin hautausmaa, hautauskappeli sekä niiden yhteydessä laitokset ruumiiden kuljettamista varten (Helsinki 1923).
Albert Nybergin suunnittelemia rakennuksia tai valvomia rakennustöitä ovat Helsingissä olleet:
Espoon Kauklahteen valmistui jugendtyylinen koulurakennus Kungsgårdsskolan vuonna 1910.
Pienoisautoilu
RC-luokat
Eri RC-luokissa autot eroavat toisistaan kokonsa (mittakaava), käyttövoimansa (sähkö, "nitro" l. metanoli/nitrometaani/öljy, "bensa" l. bensiini), vetotapansa (takaveto, neliveto) ja ajoalustansa (maasto/crossi, rata/touring) puolesta. Lisäksi samantyyppiset autot voidaan edelleen jakaa vakio- ja viritettyihin luokkiin.
SM-tasolla 2020-luvulla ajettuja luokkia
1:12 1:10 1:8 1:5
RC-autoradat
RC-autoradat jakaantuvat tyypiltään sisäratoihin ja ulkoratoihin. Sisäratojen pinta on kokolattiamattoa (mattorata) ja ulkoratojen joko asfalttia (asfalttirata-autot) tai savea (maastoautot). Ratapaikka muodostuu itse radasta, ajajakorokkeesta, varikosta ja oheistiloista, kuten katsomo, sosiaalitilat, pysäköintipaikat jne.
Mattorata on RC-autosääntöjen määritelmän mukaan kokolattiamatosta koottava vähintään 2 m leveä rata, johon on merkitty ajoura selvästi ja varustettu tarvittavilla oikasuesteillä. Suomessa on vain harvoja kiinteitä mattoratoja, vaan radat kootaan harjoituksia ja kilpailuja varten matoista (jotka ovat väliajat rullalla) ja oikasuesteistä johonkin liikuntasaliin tai muuhun isoon tilaan. Radan pituudeksi tulee yleensä hieman yli 100 m. Mattoradalla ajetaan 1/10 touring- ja 1/12 ns. mattoautoilla.
Asfalttiratana käytetään Suomessa on muutama kiinteä pelkästään RC-autoilua varten tarkoitettu asfalttirata, jossa rata kiertää radan muotoon asfaltoituna nurmikkopohjalla. Asfalttiradan leveys on vähintään 3 m ja pituus yleensä 200-300 m. Ajajakoroke, johon tarvittaessa mahtuu jopa 15 kuljettajaa, on yleensä pari metriä korkea. Varikko voi olla katettu tai avoin ja siellä täytyy olla vähintään verkkosähköä käytössä. Asfalttiradoilla ajetaan sekä sähkö- että polttomoottorikäyttöisillä 1/10 touring-autoilla, 1/10 rata-autoilla, 1/8 polttomoottori-rata-autoilla ja 1/5 rata-autoilla.
Maastoautoradan (crossiradan) pinta vaihtelee. Sen pitäisi olla niin kovaa maa-ainesta, ettei se kuluisi käytössä. Savi, sekä erilaiset sekoitukset eri maa-ainesta ovat tyypillisiä. Pieni pätkä radan pinnasta voi olla jopa betonia. Maastoautorataan kuuluvat oleellisena osana hyppyrit, joista nopea kisa-auto voi hypätä jopa 5-25metriä. Radat ovat samaa pituusluokkaa asfalttiratojen kanssa, jopa pidempiä, eli yli 300 m.
Ulko
Pääkaupunkiseutu
Tattarisuo, helsinki
Lavanko, Vantaa
Hyvinkää
Joensuu
Kierrosvaalitapa
Kierrosvaalitapa on kaksikierroksinen vaalitapa. Ensimmäinen kierros on enemmistövaali, jossa ratkaisevaan voittoon vaaditaan yleensä yli puolet annetuista äänistä tai ennalta määrätty riittävän suuri ääniosuus. Jos yksikään ehdokas ei saavuta tarvittavaa ääniosuutta, järjestetään ratkaiseva toinen kierros eniten ääniä saaneiden ehdokkaiden välillä. Toiselle kierrokselle otetaan yleensä kaksi eniten ääniä ensimmäisellä kierroksella saanutta ehdokasta, mutta joissain vaaleissa mukaan otetaan kaikki ehdokkaat, jotka ovat saaneet riittävän ääniosuuden ensimmäisellä kierroksella.
Pienoisautoilu
Ulko
Kainuu Mikkeli
Satakunta
Turku Jyrkkälän pienoisautorata
Raisio Kerttulan pienoisautorata Pohjanmaa
Sisäradat
Helsinki
Turku
HPI Areena
Mikkeli
William Lundberg
Gustaf William Lundberg (5. syyskuuta 1886 Turku – 12. toukokuuta 1918 Helsinki ) oli suomalainen radikaali sosialidemokraatti ja työväenliikkeen vaikuttaja, joka vuosina 1917–1918 toimi Turun miliisipäällikkönä. Sisällissodan aikana hän hallitsi koko kaupunkia käytännössä yksinään. Ennen miliisipäälliköksi valintaansa Lundberg työskenteli kaupungissa ilmestyneen ruotsinkielisen Arbetet-lehden talouspäällikkönä ja toimi myös Turun ruotsalaisen työväenyhdistyksen Åbo Svenska Arbetarföreningin puheenjohtajana. Alkuperäiseltä ammatiltaan Lundberg oli metallisorvaaja, jota ammattinimikettä hän myös itsestään käytti.
Lundberg tunnettiin käytännön toimintaan suuntautuneena radikaalina, joka suhtautui erittäin kriittisesti sosialidemokraattien johtoon. Hän ajoi marraskuun 1917 yleislakosta lähtien avoimesti vallankumousta ja painosti myös SDP:n puolueneuvostoa ryhtymään siihen. Lundberg kävi itse hankkimassa aseita Pietarista ja uhkasi aloittaa vallankumouksen Turusta käsin, ellei puoluejohto käynnistä sitä Helsingissä. Lundberg yllytti myös Helsingin punakaartin johtoa kapinaan, kunnes lopulta hänen aloitteestaan puolueneuvostoa täydennettiin myös radikaalin linjan edustajilla. Lundberg pysyi kuitenkin ulkoisesti vaatimattomana ja vähäeleisenä, eikä esiintynyt suurena vallankumousjohtajana, kuten esimerkiksi toinen Turun punakaartin johtohahmoihin kuulunut Tuomas Hyrskymurto. Sisällissodan aikana hänestä tuli Turun punaisten ehdoton johtaja, jonka väitettiin saaneen Kullervo Mannerilta jopa diktaattorin valtuudet. Lundbergin valta kuitenkin perustui myös siihen, että hän onnistui nimittämään luottomiehiään kaikkiin keskeisiin tehtäviin. Lundbergilla oli myöskin poikkeusoloihin soveltuvaa hallinnollista kykyä ja taitoa.
Varhaiset vuodet
Lundberg syntyi Turussa nelilapsiseen perheeseen, mutta menetti vanhempansa jo varhaisessa iässä, heidän kuoltuaan keuhkotautiin. Tämän jälkeen lapsista huolehti isoäiti. Sorvarina työskennellyt Lundberg liittyi Turun ruotsalaiseen työväenyhdistykseen ja vuonna 1909 hänet valittiin sen puheenjohtajaksi. Myös Lundbergin vuonna 1906 keuhkotautiin kuollut setä Georg Lundberg tunnettiin yhdistyksen aktiivijäsenenä.
Vuoden 1917 levottomuudet
Vuoden 1917 yleislakon aikana Turun poliisi syrjäytettiin ja se korvattiin työväen miliisillä, joka muodostettiin työväen järjestyskaartissa toimineesta Turun Weikkojen urheilijoiden komppaniasta. Miliisin johtoon kuitenkin valittiin Lundberg, joka saavutti nopeasti miehistönsä luottamuksen. Lakon aikana Lundberg ehdotti, että työväenkaartit syrjäyttäisivät eduskunnan ja hallituksen. Turussa järjestyskaarti vangitsikin maaherra Mikko Collanin ja poliisipäällikkö Oskar Nikanderin. Yleislakon päättymisen jälkeen kaupunginvaltuusto vaati heidän vapauttamistaan ja vaati myös miliisiä luovuttamaan järjestysvallan takaisin poliisille, mihin Lundberg ei kuitenkaan suostunut. Senaatti ei pystynyt puuttumaan tilanteeseen, koska Turun suojeluskunta oli käytännössä aseistamaton ja lisäksi kaupunkiin sijoitetun venäläisen sotaväen oletettiin asettuvan järjestyskaartin tueksi.
Lopulta kaupunginvaltuusto kieltäytyi enää maksamasta miliiseille palkkaa, minkä jälkeen Turussa käynnistyi miliisilakko 15. joulukuuta ja pahasta elintarvikepulasta kärsinyt kaupunki jäi kokonaan ilman keskitettyä järjestyksenpitoa. Tämä puolestaan johti vajaan kahden vuorokauden kuluttua käynnistyneisiin mellakoihin, joiden yhteydessä lähes kaikki keskustan kaupat ryöstettiin. Tilanteen ratkaisemiseksi poliisitalolla käytiin neuvotteluja, joihin Lundbergin lisäksi osallistuivat senaattori Arthur Castrén sekä pormestari Reinhold Alexander von Willebrand avustajineen. Neuvottelujen tuloksena miliisien palkanmaksu aloitettiin uudelleen, mutta ehdoksi asetettiin maaherran ja poliisimestarin vapauttaminen. Lisäksi miliisiä asetettiin valvomaan erityinen lautakunta. Viikon kestänyt millisilakko päättyi lopulta 22. joulukuuta. Joulukuun lopussa Lundberg kävi ilman puolueen lupaa Pietarissa neuvottelemassa bolševikkihallituksen kanssa aseiden ja viljan hankkimisesta. Lundberg kertoi samaan aikaan Pietarissa vierailleille suomalaisille, että hänelle oli luvattu aseita ja viljaa, kunhan vain vallankumous lähtee liikkeelle.